CELEX: 32018D1242
Language: sl
Date: 2018-09-14 00:00:00
Title: Izvedbeni sklep Komisije (EU) 2018/1242 z dne 14. septembra 2018 o nekaterih začasnih zaščitnih ukrepih v zvezi z afriško prašičjo kugo v Belgiji (notificirano pod dokumentarno številko C(2018) 6072) (Besedilo velja za EGP.)

14.9.2018   
               
               
                  SL
               
               
                  Uradni list Evropske unije
               
               
                  LI 231/1
               
            
         IZVEDBENI SKLEP KOMISIJE (EU) 2018/1242
         z dne 14. septembra 2018
         o nekaterih začasnih zaščitnih ukrepih v zvezi z afriško prašičjo kugo v Belgiji
         
            
               (notificirano pod dokumentarno številko C(2018) 6072)
            
         
         (Besedilo v francoskem in nizozemskem jeziku je edino verodostojno)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(3) Direktive,
         ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(3) Direktive,
         ob upoštevanju naslednjega:
         
                     (1)
                  
                  
                     Afriška prašičja kuga je nalezljiva virusna bolezen pri populacijah domačih in divjih prašičev ter lahko resno vpliva na donosnost prašičereje, kar povzroča motnje v trgovini znotraj Unije in izvozu v tretje države.
                  
               
                     (2)
                  
                  
                     V primeru afriške prašičje kuge pri divjih prašičih obstaja tveganje, da se povzročitelj bolezni razširi na druge populacije divjih prašičev in na gospodarstva s prašiči. Zato se lahko s trgovino z živimi prašiči ali njihovimi proizvodi razširi tudi iz ene države članice v drugo državo članico in tretje države.
                  
               
                     (3)
                  
                  
                     Direktiva Sveta 2002/60/ES (3) določa minimalne ukrepe, ki jih je treba izvajati v Uniji za nadzor afriške prašičje kuge. Zlasti člen 15 Direktive 2002/60/ES določa nekatere ukrepe, ki jih je treba sprejeti po potrditvi enega ali več primerov afriške prašičje kuge pri divjih prašičih.
                  
               
                     (4)
                  
                  
                     Belgija je po pojavitvi primerov navedene bolezni v svoji regiji Ardeni obvestila Komisijo o trenutnem stanju glede afriške prašičje kuge na svojem ozemlju ter v skladu s členom 15 Direktive 2002/60/ES sprejela številne ukrepe, vključno z določitvijo okuženega območja, na katerem se izvajajo ukrepi iz člena 15 navedene direktive, da se prepreči širjenje navedene bolezni.
                  
               
                     (5)
                  
                  
                     Da bi preprečili kakršne koli nepotrebne motnje za trgovino v Uniji in se izognili tveganju, da tretje države sprejmejo neupravičene omejitve trgovanja, je treba na ravni Unije v sodelovanju z Belgijo opredeliti območje v navedeni državi članici, okuženo z afriško prašičjo kugo.
                  
               
                     (6)
                  
                  
                     Zato bi bilo treba do naslednje seje Stalnega odbora za rastline, živali, hrano in krmo v Prilogi k temu sklepu navesti okuženo območje v Belgiji in določiti trajanje navedene regionalizacije.
                  
               
                     (7)
                  
                  
                     Ta sklep se ponovno pregleda na naslednji seji Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Belgija zagotovi, da okuženo območje, ki ga je določila in na katerem se izvajajo ukrepi iz člena 15 Direktive 2002/60/ES, zajema vsaj območja, ki so navedena v Prilogi k temu sklepu.
         
         
            Člen 2
            Ta sklep se uporablja do 30. novembra 2018.
         
         
            Člen 3
            Ta sklep je naslovljen na Kraljevino Belgijo.
         
         
            V Bruslju, 14. septembra 2018
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 395, 30.12.1989, str. 13.
         
            (2)  UL L 224, 18.8.1990, str. 29.
         
            (3)  Direktiva Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (UL L 192, 20.7.2002, str. 27).
      
      
         
            PRILOGA
            
                        Območja iz člena 1, določena kot okuženo območje v Belgiji
                     
                     
                        Datum konca izvajanja
                     
                  
                        Okuženo območje je v smeri urinega kazalca razmejeno z naslednjim:
                        
                                    —
                                 
                                 
                                    meja s Francijo
                                 
                              
                                    —
                                 
                                 
                                    N85
                                 
                              
                                    —
                                 
                                 
                                    N83
                                 
                              
                                    —
                                 
                                 
                                    N891
                                    
                                                —
                                             
                                             
                                                Rue du Pont Neuf
                                             
                                          
                                                —
                                             
                                             
                                                Rue du Lieutenant de Crépy
                                             
                                          
                                                —
                                             
                                             
                                                Pont Charreau
                                             
                                          
                                                —
                                             
                                             
                                                Rue de Chiny
                                             
                                          
                                                —
                                             
                                             
                                                Rue de Marbehan
                                             
                                          
                                                —
                                             
                                             
                                                Rue de la Civanne
                                             
                                          
                                                —
                                             
                                             
                                                Rue du Moreau
                                             
                                          
                              
                                    —
                                 
                                 
                                    N879: Grand-Rue
                                 
                              
                                    —
                                 
                                 
                                    N897
                                    
                                                —
                                             
                                             
                                                Rue des Anglières
                                             
                                          
                                                —
                                             
                                             
                                                Rue du Pont de Virton
                                             
                                          
                                                —
                                             
                                             
                                                Rue Maurice Grévisse
                                             
                                          
                                                —
                                             
                                             
                                                Rue du 24 Août
                                             
                                          
                              
                                    —
                                 
                                 
                                    E411/E25
                                 
                              
                                    —
                                 
                                 
                                    meja z Velikim vojvodstvom Luksemburg
                                 
                              
                     
                        30. november 2018